NaiveNeuron/SloPal huggingface dataset:
Laššáková, Jana, podpredsedníčka NR SR (2015-04-15):
Pán poslanec Bugár, pán poslanec Bugár, nech sa páči. (Výkriky z pléna.) Nech sa páči. Pán poslanec Bugár, máte slovo. (Ruch v sále.)
Kaliňák, Robert, podpredseda vlády a minister vnútra SR (2015-02-12):
Len vás poprosím, povedzte mi to, čo to v praxi je, na príklade.
Cigániková, Jana, poslankyňa NR SR (2016-04-26):
Ďakujem pekne. Pán Procházka tu nie je, hej, naozaj prečítal a zdrhol, dobre, to chápem, chcela som mu do očí, no ale tak snáď počúva. Ja ani neviem presne, pán Procházka, čo ste hovorili, ale vlastne je to jedno, lebo to, čo poviete, v podstate nemá veľkú hodnotu. Ťažko sa mi to už totiž berie vážne. Nejak mi to moje podvedomie cez všetku tú snahu stále dokola a veľmi nahlas opakuje, aha, hýbu sa mu pery, určite klame. Ja keď vás vidím, stále rozmýšľam, ako sa vám ráno vstáva, ako sa vám pozerá ľuďom do očí, ako sa medzi nami cítite. Započula som niečo o správnych ľuďoch, ale tých správnych ľudí ste vy sklamali. Tí správni ľudia sú občania, tento národ, aj ja som jeden z tých ľudí. Pamätám si, ako som vám verila a tešila sa z vás, aj ako som sa cítila, keď som zistila, že ste to na nás celú dobu iba hrali. Najväčšia škoda je, že ste ľuďom zobrali obrovský kus nádeje a to napravíte veľmi ťažko. Ale po prečítaní programového vyhlásenia vlády sa mi zdá, že vám je to aj tak jedno, vy už ste sa ani nesnažili. Veď už to nejak dožijete do konca, veď to nie je zrejme ďaleko, tak nech sa páči, dožite, ale ťažko už odídete so cťou. A pre mňa je česť jedna z najpodstatnejších vlastností dobrého politika a skutočného chlapa. Zrejme som od vás čakala priveľa, ak som chcela, aby ste presne takýmto človekom boli. Škoda, že ste ním nechcel byť aj vy sám, škoda. Chcela som vám iba úprimne povedať, ak vám to náhodou ešte nikto nepovedal do očí, veľmi ste ma sklamali. Ďakujem.
Ľ. Kaník, minister práce, sociálnych vecí a rodiny SR: (2003-11-06):
Predkladanou novelou zákona o cenách sa ruší vyhláška ministerstva financií č. 465/1991 Zb. o cenách stavieb, pozemkov, trvalých porastov, úhradách za zriadenie práva osobného užívania pozemkov a náhradách za dočasné užívanie pozemkov v znení neskorších predpisov. S účinnosťou od 1. januára 2004 sa na ohodnocovanie nehnuteľností bude uplatňovať len vyhláška ministerstva spravodlivosti č. 86/2002 Z. z. o stanovení všeobecnej hodnoty majetku. V rámci predkladanej novely zákona o cenách sa zrušujú niektoré spôsoby regulácie cien. V nadväznosti na zrušenie regulácie cien sa zrušujú ustanovenia týkajúce sa regulácie týchto cien s ustanovením ministerstva financií v zákone č. 491/2001 Z. z. o organizovaní trhu s poľnohospodárskymi výrobkami. Posudzovanou novelou zákona o cenách sa uplatňuje ďalší prvok hospodárskej reformy štátu, ktorá vedie k dosiahnutiu základných cieľov krajín Európskeho spoločenstva. Touto novelou cenového zákona sa rozširujú možnosti pre vnútorný trh s voľným pohybom tovaru, služieb založenom na hospodárskej súťaži zúčastnených subjektov. Uplatňovanie ustanovení zákona o cenách nemá finančný, ekonomický a environmentálny vplyv ani vplyv na zamestnanosť. Ďakujem za pozornosť, to je všetko.
Danko, Andrej, predseda NR SR (2019-12-04):
Ďakujem. Do rozpravy o slovo požiadala pani poslankyňa Smolíková, nech sa páči. (Reakcia z pléna.) No tak stlačte gombík, dobre? Vraciame sa späť, reakciou na faktickú. No, dobre, nech sa páči.
B. Bugár, podpredseda NR SR: (2004-06-24):
(Hlasovanie.) Prítomných 133 poslancov, za návrh 104, proti 2, hlasovania sa zdržalo 23 poslancov, nehlasovali 4. (Potlesk.) Konštatujem, že návrh ústavného zákona sme schválili. Pán predseda, nech sa páči.
Zemanová, Anna, poslankyňa NR SR (2021-03-17):
Ďakujem pekne. Pán predsedajúci, mám tri poce... procedurálne návrhy. Prvý. Vážený pán predseda, predsedajúci, v mene štyroch poslaneckých klubov, SaS, OĽANO, SME RODINA a ZA ĽUDÍ, podávam týmto procedurálny návrh, aby sa o tlači 486, to je návrh zákona vrátený prezidentkou, hlasovalo zajtra 18. marca o 17.00 hod. Odôvodnenie: o uvedených tlačiach ešte prebiehajú politické rokovania.
M. Dzurinda, predseda vlády SR: (2003-05-22):
Po druhé, to, čo chcem odpovedať fundamentálne na vašu otázku, je, že spravidla očakávate, keď sa pýtate, presnú odpoveď. Ale presná odpoveď si žiada aj presnú otázku. Vo svojej otázke ste sa dopustili veľkej nepresnosti, pán poslanec Ondriaš, keď ste povedali, že bolo bezplatné zdravotníctvo, školstvo, akože bezplatné. Opäť som si istý, že aj vy toľko viete, že ani vtedy sa neliečilo z „luftu“. A rovnako sa neplatili učitelia, internáty. Tie peniaze nepadali samy od seba. Nie je pravda, že to bolo bezplatné, aj vtedy to stálo peniaze. Len, povedzme, systém financovania týchto odvetví bol iný, ako je dnes a zrejme bude zajtra. Preto si myslím, že nás bude posúvať dopredu iba to, keď si budeme klásť presné otázky s očakávaním presných odpovedí. A nielen presné, ale aj poctivé otázky. Ale aby som zachoval aj istú vernosť konkrétnosti, tak pomenujem niektoré nástroje, ktoré nás doviedli k tomu stavu, v akom sa vtedajšie Česko-Slovensko, ale aj iné krajiny komunistického bloku v 80. rokoch nachádzali. Podľa mňa to bolo bezhlavé zoštátňovanie v 50. rokoch, veľmi tvrdý centralizmus, nivelizácia, demotivácia a diktatúra. Pán poslanec, toto boli tie nástroje, ktoré ničili ľudstvo a ničili aj národy vtedajšieho Česko-Slovenska. Boli to podľa mňa práve tieto nástroje, ktoré doviedli našu krajinu k takému rozdielu životnej úrovne, aký bol v prípade komunizmu medzi našou krajinou a, povedzme, Rakúskom alebo Nemeckom, alebo v roku 1989 medzi západným Nemeckom a východným Nemeckom, alebo ak chcete medzi nemocnicou v Grazi a nemocnicou v ktoromkoľvek meste na Slovensku. Myslím si, že to boli práve tieto nástroje, ktoré zmarili šancu na rovnakú životnú úroveň našich rodičov, ako keby žili iba pár kilometrov od Bratislavy na západ. No a, myslím si, samozrejme, že to boli napríklad tieto nástroje, ktoré priviedli našu krajinu do takého stavu, že boli potrebné reformy, boli potrebné bolestivé reformy a že ešte stále takéto reformy potrebné sú, aby sa raz obyvatelia Slovenska mohli mať presne tak dobre, ako sa majú dnes Rakúšania, Francúzi, Briti, Nemci, Taliani a iné národy vtedajšieho, chvalabohu, vtedajšieho takzvaného západného sveta. Všetko, pán predseda. (Potlesk.)
Glváč, Martin, podpredseda NR SR (2018-02-09):
(Smiech v sále.) S faktickými poznámkami deväť? Je to posledné? Posledný pán poslanec Zelník. Ukončujem možnosť prihlásiť sa. Pán poslanec Matovič, nech sa páči.
Mazurek, Milan, poslanec NR SR (2020-12-02):
Martin, mal si výborné analytické vystúpenie, kde si bod po bode rozobral celý zákon o štátnom rozpočte a je vidno, že si si to naozaj svedomite naštudoval. A musím podotknúť to, čo si hovoril aj ty, že je nesmierne smutné, že práve vládni poslanci si sami na troch rôznych výboroch nevedeli schváliť tento zákon. To znamená, hovoríme tu o zákone, ktorý sa označuje ako zákon roka, najdôležitejší zákon roka, a vláda, ktorá má ústavnú väčšinu, prvýkrát v dejinách, si nie je schopná tento zákon sama schváliť na výboroch. To je naozaj veľmi veľká vizitka. Tá nesmierne dôležitá vec a podľa mňa najdôležitejšia pre bežných ľudí, ktorí nerozumejú nejakým ekonomickým pojmom ohľadne príjmov alebo výdavkov jednotlivých kapitol a toho všetkého, ako Slovenskú republiku neuveriteľne zadlžujú, je tá valorizácia platov v štátnej správe. Tak ministerstvo financií v podstate ráta s tým, že valorizácia platov v štátnej správe sa zastavuje. To znamená, ľudia, ktorí sú zamestnaní na, v rámci štátnej správy, nebudú mať vyššie platy, ale už neráta s tým, aby zastavila valorizáciu alebo nejak zmrazila platy ústavných činiteľov, sudcov a ďalších profesií, kde sa plat odvíja od priemernej mzdy. To znamená, na jednej strane bežnému úradníkovi, ktorý pracuje v štátnej správe, policajtovi, komukoľvek, zastavíme valorizáciu platov, bude zarábať rovnako ako v predchádzajúcom roku a nedostane o nič viac. A poslanci, sudcovia, ľudia, ktorí zarábajú doslova nadpriemerne, úžasne z pohľadu bežných pracujúcich ľudí, budú zarábať viac, na tých sa šetriť nebude. Opakovane sme to tu v Národnej rade navrhovali. A keď už vláda nechce znížiť platy ústavných činiteľov, znížiť platy poslancov, tak ako sme to navrhovali, tak čo im bráni v tejto konkrétnej chvíli ich aspoň zmraziť? Hovoríme tu o kríze. Tá kríza je, ten rozpočet je doslova plný odkazov na krízu a všetko sa zdôvodňuje krízou a takéto opatrenie by ľudia prijali doslova s nadšením. A podľa mňa je to nesmierne a bytostne dôležité, aby sme konečne začali šetriť aj od tých, ktorí si to môžu dovoliť.
Hreha, Štefan, poslanec NR SR (2014-07-03):
Ďakujem pekne. Vážená pani predsedajúca, dovoľte mi, aby som ako určený spravodajca predniesol spoločnú správu výboru Národnej rady o výsledku prerokovania vládneho návrhu zákona, ktorým sa mení a dopĺňa zákon č. 530/1990 Zb. o dlhopisoch a v znení neskorších predpisov a ktorým sa mení a dopĺňa zákon č. 429/2002 Z. z. o burze cenných papierov v znení neskorších predpisov (tlač 965), vo výboroch Národnej rady v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 1136 zo 14. mája 2014 pridelila vládny návrh zákona týmto výborom: výboru pre financie a rozpočet, ústavnoprávnemu výboru. Gestorský výbor nedostal do začatia rokovania stanoviská poslancov Národnej rady. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet, uznesenie č. 301 zo dňa 17. júna 2014, ústavnoprávny výbor, uznesenie č. 429 zo dňa 20. júna 2014. Z uznesení výborov uvedených pod bodom 3 tejto spoločnej správy vyplynuli pozmeňujúce a doplňujúce návrhy uvedené pod bodom 4 tejto spoločnej správy. Gestorský výbor odporúča o návrhoch spoločnej správe hlasovať takto: o bodoch spoločnej správy 1 až 19 hlasovať spoločne s návrhom gestorského výboru schváliť. Gestorský výbor na základe stanovísk výborov vyjadrených v uznesení uvedených pod bodom III – Stanoviská poslancov gestorského výboru – odporúča Národnej rade vládny návrh schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 315 24. júna 2014. Výbor ma určil, poslanca Štefana Hrehu, za spoločného spravodajcu výboru. Ďakujem, pani predsedajúca, skončil som, otvorte rozpravu.
B. Sániová, poslankyňa: (2008-05-14):
Osobne sa mi páči vo vyhláške, ktorou sa táto záchranná služba zaoberá, hlavne personálne vybavenie. Kolegyňa hovorila, že boli odídení anestéziológovia z nemocníc, ktorí vykonávajú činnosť v súkromných záchranných službách. Práve bod 3 hovorí o tom, že do ambulancie rýchlej lekárskej pomoci môže byť zaradený lekár, ktorý najmenej šesť mesiacov je zaradený do špecializačného štúdia. To znamená, že nemusí mať atestáciu. A toto je prínos v tomto zákone. Ďalej chcem povedať, že v zahraničí je málo výjazdov, kde vo výjazdovom tíme je lekár. Sú to práve záchranári, ktorí sú na toto určení. Takže to je toľko k predrečníčke. Ďakujem pekne.
Laššáková, Jana, podpredsedníčka NR SR (2014-12-11):
Pán poslanec Mikloško, ktorý položil túto otázku, chce položiť doplňujúcu otázku. Nech sa páči, pán poslanec Mikloško, máte slovo.
Grendel, Gábor, poslanec NR SR (2019-09-13):
Kávičkovanie pri parlamente, audiencia u Don Mariana je, samozrejmé, dôkazom straty súdnosti. Po tom všetkom, čo bolo o ňom popísané najmä Jánom Kuciakom, ale aj inými novinármi. Ale ešte za väčší fail považujem výmenu tisíc esemesiek alebo správ cez aplikáciu Threema a konanie, resp. ovplyvňovanie súdov v konkrétnych veciach, v ktorých mal Marian Kočner záujem. A to je vec, kvôli ktorej musela pani Jankovská vydať svoj mobilný telefón. To je vec, kvôli ktorej ju mal predseda vlády okamžite odvolať. To je vec, kvôli ktorej tu sedíme. Áno, to, že niektorí poslanci proste nemajú súdnosť a ešte aj po tom všetkom si s ním tu kávičkovali pri parlamente, je to proste vizitka SMER-u. Fajn. Ale pani Jankovská mala byť okamžite odvolaná. To je alfa a omega dnešnej schôdze, z ktorej sa proste premiér Pellegrini jednoducho nevyvlečie.
P. Paška, predseda NR SR: (2006-12-15):
(Hudobné vystúpenie rómskej skupiny Romanos Stylo.) (Rokovanie 6. schôdze NR SR sa skončilo o 10.49 hodine.)
Laššáková, Jana, podpredsedníčka NR SR (2014-06-25):
Na vystúpenie pani poslankyne nie sú faktické poznámky. Končím možnosť prihlásiť sa s faktickými poznámkami. Nech sa páči, pán poslanec Hlina, máte slovo a pripraví sa pán poslanec Novotný. Pani poslankyňa, asi váš počítač.
Figeľ, Ján, podpredseda NR SR (2014-11-09):
Nech sa páči, s reakciou Jozef Kollár.
Laurenčík, Milan, podpredseda NR SR (2021-09-17):
Ďakujem, pani poslankyňa. Prosím, zaujmite miesto pre navrhovateľov. Ja by som dal teraz ešte slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Radovanovi Slobodovi. Nech sa páči.
Suchánek, Alan, poslanec NR SR (2016-09-13):
Ďakujem za slovo. K poslancovi Farkošovskému len toľko, že slovo je veľká vec, ale aj keď poviem, že sa zaväzujem do 10 minút, tak potom to treba aj dodržať. To je slovo.
Jurinová, Erika, podpredsedníčka NR SR (2015-05-29):
Berieme na vedomie a dávam slovo opäť pánovi poslancovi Júliusovi Brockovi, pretože uvedie návrh, prvé čítanie o návrhu poslanca Národnej rady Slovenskej republiky Júliusa Brocku a Jána Figeľa na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Návrh zákona má tlač 1502. Návrh na jeho pridelenie na prerokovanie výborom je v rozhodnutí č. 1518. Nech sa páči, pán poslanec, uveďte návrh zákona.
Hort, Milan, podpredseda NR SR (2010-08-05):
S reakciou na vystúpenie rečníkov vo faktických poznámkach sa teraz prihlásila pani poslankyňa Viera Tomanová, nech sa páči.
Pročko, Jozef, poslanec NR SR (2023-12-19):
Áno, áno. Počkajte ešte som nedo... Pán Pellegrini... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-01-30):
Pán poslanec Mičovský, nech sa páči, máte slovo.
Jurinová, Erika, podpredsedníčka NR SR (2015-10-01):
S reakciou pán poslanec Fecko.
Laurenčík, Milan, podpredseda NR SR (2021-05-12):
Nejaký problém?
Paška, Pavol, predseda NR SR (2012-09-13):
Ďakujem pekne. Prerušujem rokovanie o tomto bode programu. Poprosím vás, dámy a páni, budeme hlasovať o dvoch prerokovaných bodoch a potom budeme pokračovať v rozprave k návrhu pána ministra práce a sociálny vecí. Poprosím teraz pána poslanca Panáčka (Je tu? Je tu.), aby uvádzal hlasovanie v prvom čítaní o vládnom návrhu zákona o niektorých opatreniach miestnej štátnej správe. Je to tlač 184. (Hlasovanie o vládnom návrhu zákona o niektorých opatreniach v miestnej štátnej správe a o zmene a doplnení niektorých zákonov , tlač 184.)
Šudík, Tomáš, poslanec NR SR (2022-05-19):
Ďakujem. Ako tak sledujem tú situáciu, tak vnímame tak, že v Maďarsku a v Poľsku sú tie jednotkové ceny o niečo nižšie a nemajú tam spoločnosti také problémy, ako majú problémy na Slovensku. Možno taká otázka, či nevie aj nejaké poplatky, ktoré sa vlastne odvádzajú, či ich nevieme nejako vynulovať. Lebo podľa mňa je nereálne, ak firme narastie cena elektriny o 300 %, aby ďalej fungovala, ešte v čase po korone, kedy tie kompenzácie hlavne pre gastrosektor boli podľa môjho názoru strašne slabé. Alebo napríklad i také stolárske spoločnosti, kde im narástla cena o 300 %, no ale majú objednávky na rok vopred a v tých cenách už nevedia pri tom náraste cien energií vyrobiť tie zmluvy, ktoré podpísali za také ceny, aké podpísali. Teda je to veľký problém a pravidelne končia ďalším a ďalším spoločnostiam zmluvy, ktoré mali ešte uzatvorené minulý rok, a tie ceny sa jednoducho hlboko prehltli. Tak ja len, či ministerstvo v tomto nevie nejaké poplatky, ktoré sa v súčasnosti platia, aspoň čiastočne znížiť alebo nejako rokovať, hľadať nejaké, nejaké možnosti, ako týmto slovenským podnikateľom pomôcť, aby nemuseli svoje prevádzky zatvárať, lebo častokrát je to likvidačné. A ja si teraz neviem predstaviť, že množstvo spoločností zavrie svoju prevádzku a prepustí zamestnancov len kvôli týmto vysokým cenám energie, elektrickej energie. Ďakujem.
Puci, Róbert, poslanec NR SR (2014-12-02):
V rozprave k uvedenému návrhu zákona vystúpili traja páni poslanci. Pozmeňujúce a doplňujúce návrhy podali poslanci Mičovský a Kuffa. Najprv však pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 52 s odporúčaním schváliť.
Marosz, Ján, poslanec NR SR (2019-02-07):
Ďakujem pekne, pani podpredsedníčka. Ja si vážim, že ste celú tú debatu zacielili na toho jedného kandidáta, ktorý je problémový. Ja vám možno len z toho, z toho vypočutia priblížim, asi ako som vnímal tohto kandidáta na pozadí aj iných kandidátov, ktorí vystupovali. Tak po prvé on prišiel za sprievodu ochranky, čo bolo naozaj pozoruhodné. A keď s touto ochrankou následne vychádzal, tak táto ochranka doslova surovým spôsobom odhodila novinárku Zuzanu Kovačič Hanzelovú z cesty, za čo sa jej naozaj potrebujem ospravedlniť. Ale zoberme si ten jeho prejav. On tam prišiel, sadol si a povedal: „Čo sa tu vy vlastne jak keby pechoríte, všetko je politická hra, všetko sú naše dohody, je to tu celkom (povedané so smiechom) zbytočné divadlo.“ Sebavedomý človek plný seba samého, plný moci, ktorý vlastne rozdáva karty. A následne keď teda sme mu kládli také tie akože jednoduchučké otázky za občanov, tak povedzte, ako je to s tým vaším bývaním u toho Bašternáka, kde podľa nás je to korupčné správanie, tak ako povedal, že vás nepoznám, vám neodpoviem. Hej? Potom, keď kolega Dostál mu kládol otázky, tak tam už zistil, že už bude nejaký problém, no a nakoniec na tie otázky ohľadom Gorily a zháňania peňazí vlastnou hlavou, a či pil v byte na Vazovovej kolu, už ani neodpovedal a sedel tam ako taký červený zdutý páv plný svojej pýchy a už potom nevedel reagovať, len zdúchol ako gáfor. Ďakujem, že práve tohto kandidáta ste vniesli do tejto debaty.
Bugár, Béla, podpredseda NR SR (2010-09-08):
V rozprave ďalej vystúpi pán poslanec Poliačik, lebo pán poslanec Číž sa vzdal. Nech sa páči.
Ferenčák, Ján, poslanec NR SR (2022-05-05):
Ďakujem kolegom, ktorí pochopili celý zmysel predkladaného zákona. Chcem aj zdôrazniť možno teraz k tej poznámke Slovenského pozemkového fondu. Pán Šefčík, z tých 30-tisíc žiadostí, čo hovoríte, ak by sa toto prijalo, môžem vám garantovať, že 25-tisíc je irelevantných. To znamená, keď oni nefungujú, z akého dôvodu predlžujete nefungujúci stav? Tých žiadostí nie že odbúda, ešte im pribúda. Možno zajtra to bude 35-tisíc. Pretože ak sa chcú mestá a obce rozvíjať, jednoducho sa nepohnú vo svojom rozvoji, ak si nevysporiadajú vlastnícke práva. Čiže udržiavaním neschopnosti alebo neschopnosti prijímať rozhodnutia alebo mi chcete povedať, že oni tých 30-tisíc žiadostí vybavia za akú dlhú dobu a ako ho vyriešia? To znamená, dva roky sa podieľate na tom, aby sa tieto problémy neriešili! Týmto prijatím môžem vám garantovať, trištvrte týchto podaní je irelevantných. To znamená, budú riešiť len 5-tisíc a to možno vysporiadajú do tých dvoch rokov, ako hovoríte, ale nie tridsaťpäť a plus ďalšie pribúdajúce. To znamená, ak hovoríte, že je tam korupcia, bola, znamená, udržujete ju naďalej. Pretože tiež si vyberajú, ktoré obce budú tie správne a ktoré nebudú správne. Spolupodieľate sa na politickom kupčení doslova, ktoré obce vytiahneme spoza, zdola nahor, aby boli podporené a ktoré nie. Ale čo je dôrazné, doteraz nezasadali. Nezasadali, nepomohli ste jednej obci, jednému mestu. Ak toto by sa prijalo, jednoducho môžem vám garantovať, že už ten problém nebude Slovenský pozemkový fond mať a nie je to dobrý vlastník, pretože ani jednou korunou za celé obdobie nepomohol ani jednému mestu alebo obci, ktoré sa mu starajú o tieto pozemky. Takže ďakujem ešte raz všetkým poslancom za vystúpenia a čo pochopili tento zákon. Je to pomoc pre všetky obce a mestá, pre všetky. Kto to nepochopil, pre všetky. A mestá a obce už si toho užili dosť a už máme naozaj toho po krk a už ani ďalej... (Prerušenie vystúpenia časomerom.)
Grendel, Gábor, podpredseda NR SR (2022-03-16):
Dávam teraz možnosť prihlásiť sa do rozpravy k tomuto bodu ústne. Nikto, vyhlasujem rozpravu za skončenú. Želá si záverečné slovo pani navrhovateľka? Áno, nech sa páči.
Laurenčík, Milan, podpredseda NR SR (2021-12-02):
Päť minút máte ešte.
Gašpar, Tibor, poslanec NR SR (2024-02-08):
Teraz budeme hlasovať o bode 205 druhého pozmeňujúceho návrhu poslanca Galka.
Ďuriš Nicholsonová, Lucia, podpredsedníčka NR SR (2017-10-18):
Pán poslanec Galek s faktickou.
Pročko, Jozef, poslanec NR SR (2022-10-05):
Čo, vypúlené oči sú neslušné?! Poprosím, aby ste ju vykázali zo sály, ako mňa tu vykazuje oné tento, vykážte ju zo sály! Vykážte! Môžete ju vykázať zo sály?!
P. Paška, predseda NR SR: (2008-09-10):
(Hlasovanie.) 143 prítomných, 119 za, 1 proti, 21 sa zdržalo, 2 nehlasovali. Tento návrh sme schválili. Pán poslanec Matejička bude uvádzať hlasovanie v prvom čítaní – vládny návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2008 , je to tlač 725.
M. Číž, podpredseda NR SR: (2009-02-11):
(Prestávka.) (Po prestávke.)
Horváth, Zoltán, poslanec NR SR (2011-09-13):
Ďalej, prosím, dajte hlasovať o pridelení výborom, a to ústavnoprávnemu výboru, výboru pre financie a rozpočet a výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský do 32 dní.
B. Bugár, podpredseda NR SR: (2005-12-13):
Otváram rozpravu a pýtam sa, či sa hlási niekto ústne do rozpravy, nakoľko som nedostal písomné prihlášky do rozpravy. Pán spravodajca a pán poslanec Janiš. Končím možnosť sa prihlásiť ústne do rozpravy. Pán spravodajca, nech sa páči.
Bernaťák, Tibor, poslanec NR SR (2019-11-28):
Ďakujem. Ja znova zopakujem, že pre Slovenskú národnú stranu je akékoľvek násilie zlé a cieľom má byť nulová tolerancia k násiliu. Nulová, žiadne násilie. Pán Poliačik, vy ste liberál a pokiaľ, ako ma pamäť neklame, ale tak liberalizmus by mal byť, má teda v svojej DNA, že každý má právo na názor. A že momentálne sa mi zdá, ako keby vy ste boli nositeľom pravdy a všetci ostatní tu sú úplne mimo a nemajú právo na svoj názor. V duchu hesla, ktoré mi niečo pripomína, že kto nejde s nami alebo s nami nesúhlasí, ide proti nám. Nechajte nám náš názor na Istanbulský dohovor, pretože ho máme podložený aj niektorými faktami. Napríklad som tu už hovoril o rozhodnutí bulharského ústavného súdu, to nie je nejaký poradný orgán, to je bulharský ústavný súd, ktorý vyslovil protiústavnosť Istanbulského dohovoru voči právnemu poriadku v Bulharsku.
P. Paška, predseda NR SR: (2008-05-21):
(Hlasovanie). 143 prítomných, všetci boli za. Tento bod sme schválili.
Érsek, Árpád, minister dopravy a výstavby SR (2019-10-15):
Ďakujem za slovo. Vážený pán predseda, kolegyne, kolegovia, dovoľte mi, aby som uviedol vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a znení doplnení niektorých zákonov v znení neskorších predpisov, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov, ktorý bol vypracovaný na základe programového vyhlásenia vlády v roku 2018 – 2020. Návrh zákona vytvára zákonnú možnosť objednávania si výkonov vo verejnom záujme v oblasti verejnej osobnej lodnej dopravy objednávateľom, ktorým bude Ministerstvo dopravy a výstavby Slovenskej republiky, v rozsahu plánu dopravnej obsluhy v súlade s nariadením Európskeho parlamentu a Rady č. 1370/2007 o službách vo verejnom záujme v železničnej a cestnej osobnej doprave. Návrh zavedenia výkonov vo verejnom záujme osobnej, v osobnej doprave vychádza z analýzy vnútrozemskej vodnej dopravy so zameraním na vyplnenie priestoru a zapojenie osobnej lodnej dopravy do systému verejnej osobnej dopravy Slovenskej republiky. Ide o podporu rozvoja udržateľnosti mobility na splavných vodných cestách prepojením tradičných spôsobov dopravy, ekologicky šetrných druhov dopravy s cieľom zlepšiť dostupnosť a vytvoriť koncept, koncept udržateľnej verejnej osobnej dopravy v Slovenskej republike. Zlepšením dostupnosti občanov žijúcich pozdĺž splavných vodných ciest svojimi aktivitami, práca, škola, lekár a tak ďalej, sa podporí posun k ekologicky šetrnému dopravnému systému ako podmienka na zmiernenie emisií skleníkových plynov, znečisťujúcich látok, hluku, čím sa zvýši kvalita. Návrh... Kvalita života. Návrh zákona predpokladá negatívne aj pozitívne vplyvy, ktoré sú bližšie spracované v doložke vplyvov. Záverom si vás dovoľujeme požiadať o podporu prerokovaného návrhu. Ďakujem. Skončil som.
Mizík, Stanislav, poslanec NR SR (2022-02-11):
Ďakujem za slovo. Rasťo, správne si pripomenul, že túto vlastizradu im musíme pripomínať vždy, stále a dlho. Tento čin sa im vypomstí tak na tomto svete, ako aj na druhom svete. Zradcov v roku tisícdeväťstoše... zradcov v roku 1968 bolo málo. Ich mená boli Vasil Biľak, Alojz Jindra, Kolder, Švestka a Kapek. Pozývací list odovzdali asi niekde na záchode. Zradcov v roku 2022 je veľa. Na ich čele stoja uhladený minister Korčok, neurotický nervák Naď a prapodivná žena, z ktorej urobili prezidentku elity z pozadia. A pánovi Kazdovi sa nečuduj a odporuč mu, nech sa presťahuje zo Starej Turej na Sliač. Ďakujem za slovo.
Sulík, Richard, predseda NR SR (2011-02-10):
Na faktické poznámky bude reagovať pán poslanec Kaliňák.
A. Belousovová, podpredsedníčka NR SR: (2008-09-18):
Pán poslanec Bačík, chcete položiť doplňujúcu otázku? Nie. Ďakujem. Ďalšiu otázku položil pán poslanec Simon. Otázku položil pánovi ministrovi pôdohospodárstva Slovenskej republiky pánovi Stanislavovi Becíkovi. Otázka znie: „Vážený pán minister, kedy sa budú môcť malé obce uchádzať o prostriedky na rozvoj? Kedy poľnohospodári dostanú prvé platby na rozvojové aktivity z prvého kola výziev na roky 2007 – 2013?“ Zastupovať pri odpovedi pána ministra Becíka bude pán minister Janušek. Nech sa páči, pán minister, odpovedajte. M. Janušek, minister výstavby a regionálneho rozvoja SR: Ďakujem pekne. Vážená pani predsedajúca, vážený pán poslanec, milé dámy, vážení páni, žiadosti o nenávratný finančný príspevok poľnohospodárov, ktorých v rámci opatrení 1.1 Modernizácia fariem, 1.2 Pridávanie hodnoty do poľnohospodárskych produktov a produktov lesného hospodárstva a 3.1 Diverzifikácia smerom k nepoľnohospodárskym činnostiam obdržala Pôdohospodárska platobná agentúra 2 549, sú v zmysle schválenej metodiky vyhodnocované a v súčasnom období sú už podpisované prvé zmluvy. Po splnení ďalších stanovených podmienok súvisiacich s ochranou vynaložených verejných zdrojov budú môcť poľnohospodári následne podať na Pôdohospodársku platobnú agentúru žiadosti o platbu. A po ich vyhodnotení budú v zmysle platnej metodiky najneskôr do štyroch mesiacov po ich podaní finančné prostriedky prevedené na účet príjemcu podpory. Ďakujem pekne za pozornosť.
Pčolinský, Peter, podpredseda NR SR (2023-06-22):
Pán poslanec Cmorej s reakciou.
Pellegrini, Peter, predseda NR SR (2015-04-23):
Hlasujeme o návrhu pána poslanca Jurzycu, o jeho prvom návrhu. (Hlasovanie.) Prítomných 122 poslancov, za hlasovalo 44, proti bolo 10, zdržalo sa 68. Návrh sme neschválili.
Kondrót, Maroš, poslanec NR SR (2012-07-31):
Teraz budeme hlasovať o návrhu poslanca Chrena, o druhom a štvrtom bode jeho pozmeňujúceho návrhu osobitne. Pán predseda, dajte, prosím, hlasovať o bode 2.
V. Veteška, podpredseda NR SR: (2005-05-12):
D. Bollová, poslankyňa: Ďakujem pekne, pán predsedajúci. Pán Mikloško, nazvali ste túto reformu reformou formálnou. To po prvé, čo by som vám chcela pripomenúť, aby ste sa náhodou potom, ak budete mať možnosť, opravili. A to, čo som rozprávala, to neboli moje výmysly, to hovoria učitelia o tejto reforme, ktorú ste, podľa mňa, celkom dobre nazvali formálnou. Ďalšia poznámka. V školstve som, pán Mikloško, odpracovala 39 rokov. Medzi mojimi žiakmi je veľa odborníkov, ktorí zastávajú dnes i dnes dôležité posty. Vyprosujem si, aby ste si dovoľovali nazývať niekoho hlupákmi, ale ako som si všimla, pre vás je to charakteristické. Okrem vás všetci ostatní sú neschopní. Tretia poznámka. Po komunistickom marazme, ako ste ho nazvali, mňa pán minister Kováč okamžite vyhodil z miesta, pretože som neodovzdala stranícky preukaz. O dôvodoch som už tu hovorila, už sa mi to nechce opakovať. Tie dôvody boli tragikomické, takže ten marazmus pokračuje, ak ste ho tak nazvali. Ďalej. Nehovorila som, pán Mikloško, o možnosti voľby medzi náboženstvom a etikou. V poriadku, ja som hovorila o tom, že etika nebola pripravená. Neboli učebnice a nie sú dodnes. Ďalšia poznámka. Za socializmu, to nebol komunizmus, pán Mikloško, tristoosemdesiaty štvrtý raz opakujem, za socializmu nebol predmet ateistická výchova na školách. Vy ste predmet náboženská výchova dosiahli. Poznámka len taká drobná. A na margo celého vášho vystúpenia, pán Mikloško, tu nie je rozprava o príslušnosti k cirkvám, hovoríme o vážnych veciach, ale ako vidím, vy sa tejto téme skutočne rozumiete. Mohli by... (Prerušenie vystúpenia časomierou.)
Krajniak, Milan, poslanec NR SR (2016-04-22):
Pán poslanec Vašečka, hovorili ste o nepriaznivom demografickom vývoji Slovenska. A bol to pre mňa veľmi zaujímavý prejav a stopercentne súhlasím so všetkým, čo ste v ňom povedali. Chýbala mi tam iba jedna jediná vec. A to je pochvala pre tých, ktorí niečo pre zvrátenie tohto nepriaznivého demografického vývoja už robia nielen slovami, ale aj činmi. Ja dúfam, že vo svojom najbližšom vystúpení menovite pochválite nášho predsedu Borisa Kollára. A teraz vecná pripomienka. Samozrejme, štát nikdy nemôže uplatiť rodičov, aby mali deti. To nefunguje. Ale ako sa ukázalo v Maďarsku a v niektorých ďalších krajinách, funguje jedna konkrétna aj finančná vec. Sú totiž rodiny, ktoré majú dve deti. A manželia veľmi rozmýšľajú nad tým, že možno by chceli mať aj tretie dieťa. Nie sú si istí, ale možno by ho aj chceli mať. A v tom prípade ak ten štát vlastne tiež nejakým spôsobom podporí to ich rozhodnutie, nemusia sa báť ako vyžijú s tromi deťmi z jedného príjmu, pretože napríklad to, čo aspoň navrhujeme my, podobne ako v Maďarsku, že im dáme napríklad možnosť daňových prázdnin na nejaký čas, tak to môže pomôcť, v tom momente, keď sa oni rozhodujú, lebo ako sa ukázalo podľa všetkých prieskumov, ak chceme demograficky nevymierať, úplne najdôležitejšie je rozhodnutie pre pracujúcich rodičov alebo pracujúceho otca či mamy a potom toho druhého na materskej, a to vtedy, keď sa rozhodujú, či budú mať k dvom deťom ešte tretie dieťa. A toto podľa mňa štát môže aj, povedal by som, ekonomicky stimulovať, pretože tí rodičia v zásade majú to rozhodnutie za sebou. Oni to dieťa chcú mať, len sa boja, či to zvládnu. Inak ďakujem veľmi pekne za vaše vystúpenie.
T. Cabaj, podpredseda NR SR: (2009-12-03):
Ďalej s procedurálnym návrhom – druhý podpredseda, pán podpredseda Číž.
Grendel, Gábor, podpredseda NR SR (2020-05-20):
Pani poslankyňa Pleštinská.
Laurenčík, Milan, podpredseda NR SR (2021-02-05):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Ján Krošlák.
B. Bugár, podpredseda NR SR: (2004-02-04):
(Prerušenie rokovania o 11.57 hodine.) (Pokračovanie rokovania o 14.07 hodine.)
Bugár, Béla, podpredseda NR SR (2016-04-26):
Musíte najprv povedať procedurálny.
Tabák, Romana, poslankyňa NR SR (2021-06-24):
By som sa chcela poďakovať.
Pfundtner, Edita, poslankyňa NR SR (2014-12-04):
Ďakujem pekne, pán minister, za odpoveď, aj keď vlastne sprostredkovanú. Všetci očakávame od týchto pripravovaných kódexov hlavne urýchlenie konaní pred súdmi. Keď som si však vytiahla vyhodnotenie medzirezortného pripomienkového konania, tak pozerala som si dosť dôkladne, kto tie pripomienky poslal a koľko tých pripomienok bolo. A s prekvapením som zistila, že neboli vôbec pripomienky ani od okresných, ani od krajských súdov. Na toto bude zrejme vedieť odpovedať pán minister spravodlivosti, avšak moja otázka by znela, a ja by som vás poprosila, keby ste to mohli sprostredkovať, že či sa vytvorila nejaká zvláštna komisia pre sudcov, ktorí to majú aplikovať v praxi, aby sa vlastne dali zapracovať do týchto kódexov aj ich pripomienky. Ďakujem veľmi pekne.
Suja, Miroslav, poslanec NR SR (2022-12-20):
Ďakujem za slovo, pán podpredseda. Ja by som sa len chcel spýtať predkladateľa, či hovoríme o zákone o posudzovaní vplyvov na životné prostredie č. 24/2006 Z. z., lebo z niektorých jeho vystúpení mi nie je jasné, o akom zákone vlastne hovorí.
Petráš, Vladislav, poslanec NR SR (2013-09-03):
Vážený pán predseda, v rozprave nevystúpil žiadny poslanec a ako spravodajca odporúčam, aby sa Národná rada Slovenskej republiky uzniesla podľa príslušných ustanovení rokovacieho poriadku na tom, že prerokuje tento návrh v druhom čítaní.
Galek, Karol, poslanec NR SR (2023-05-24):
Ospravedlňujem sa pani poslankyni Garstkovej Maj... Majerovej... (Reakcia z pléna.) Majerovej.(Reakcie z pléna.) Majerovej... (Reakcie z pléna.) Ja tu mám napísané... (Prerušenie vystúpenia predsedajúcim.)
Kaník, Ľudovít, poslanec NR SR (2014-11-09):
Ďakujem. Myslím si, že aj takto sa dá. Áno, toto je spôsob, akým si vieme povedať, nemusíme so sebou súhlasiť, veď, samozrejme, ani nesúhlasíme, ale dá sa to aj kultivovanou formou a ja k nej budem vždy vyzývať a ja sa jej budem držať, pokiaľ sa to bude dať, pokiaľ to nebude na druhej strane absolútne extrémne iné. Ja niekedy aj ťažko, lebo nič také tam nebolo povedané, ale pán Mamojka spomenul SPP. No ja som ho vo svojom príspevku nijak nespomínal, keď sa to tam zaplietlo, neviem, ale ja som pred piatimi rokmi tu nebol, ale je pravdou, že to, čo urobila Ficova vláda s SPP, je taký kšeft a také oslabenie pozície štátu voči tej predchádzajúcej situácii, aké nikdy nebolo. Odovzdali sa ziskové dcéry do rúk súkromných vlastníkov a stratová matka s tým, že budeme na ňu sa všetci skladať, sa stala vlastníkom štátu. To len vyzerala alebo sa predáva ako niečo pozitívne. Je to brutálny kšeft. A ešte aj peniaze na kúpu toho celého odovzdal štát a vytvoril podmienky, aby tí súkromníci na to nevynaložili ani korunu alebo ani cent. Pán Cicoň, no, viete, tie vulgarizmy aj znevažovanie je úplne na tej istej úrovni a ten pán Blaha to tu predvádza a predviedol veľmi, veľmi dokonale. A, pani Tomanová, cením si ten vecný tón. A aj keď nemusíte súhlasiť, ja si za všetkým stojím a viem si, ako kľudne môžme hovoriť o pani Radičovej, Volekovej, keď nepôsobili v politike a mali a pôsobili v sociálnej sfére, spravili projekt a bol dobrý, prečo by, tak ako iný, nemal byť podporený. Kľudne si aj za projektom Svetovej banky, za celým, do posledného centu, tam nebolo nič, čo by nebolo využité v prospech a v zmysle toho projektu a v prospech... (Prerušenie vystúpenia časomerom.)
Nehézová, Jana, poslankyňa NR SR (2017-04-06):
Ďakujem za slovo. V rozprave vystúpili pani poslankyňa Grausová a pán poslanec Drobný. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2016-04-18):
... a určite bude veľký priestor tieto veci, ktoré chcete prezentovať, ale keby ste sa mohli držať tej témy, ktorú práve prerokúvame.
P. Hrušovský, predseda NR SR: (2005-02-03):
(Hlasovanie.) 135 prítomných, 117 za návrh, 16 sa zdržalo, 2 nehlasovali. Návrh zákona do druhého čítania sme schválili. Prosím ďalší návrh. Ľ. Navrátilová, poslankyňa: Súčasne odporúčam, aby v súlade s rozhodnutím predsedu Národnej rady Slovenskej republiky č. 1008 z 13. januára 2005 prerokovali vládny návrh zákona tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre vzdelanie, vedu, šport a mládež, kultúru a médiá, Výbor Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby ho prerokovali výbory, ktorým bol uvedený návrh pridelený, v lehote do 10. marca 2005 a gestorský výbor do 11. marca 2005.
Zmajkovičová, Renáta, podpredsedníčka NR SR (2013-02-14):
Pán spravodajca, chcete vystúpiť v rozprave? (Reakcia navrhovateľa.) Lebo v zmysle rokovacieho poriadku môžete vystúpiť v rozprave kedykoľvek. Nech sa páči, máte slovo. Prepáčte, pán predkladateľ.
Čaplovič, Dušan, poslanec NR SR (2011-05-24):
Ďakujem veľmi pekne. Predovšetkým chcem znovu zopakovať, že nám nejde o to, aby sme znižovali práva užívania jazykov národnostných menšín na Slovensku. To je zavádzajúce, čo tvrdí pán Zajac. My naozaj len žiadame, aby boli na jednej strane práva, na druhej strane aj povinnosti, ale v tom dobrom slova zmysle, aby v rámci integrovanej občianskej spoločnosti občania Slovenskej republiky na celom území dobre ovládali oficiálny jazyk. Toto je podstatné, o čom sme hovorili a o čom sme vystupovali. Druhá oprava. Áno, pán akademik a profesor Daniel Rapant v roku 1968 to povedal. Ale poznáme, ako sa vyjadril v roku 1945, keď pri rokovaniach v Komárne povedal, že s Maďarmi sa rokovať nedá. A vieme aj o tom, že po okupácii Česko-Slovenska maďarskými jednotkami v roku 1968 svoj názor do svojej smrti v roku 1987 aj zmenil. Čiže treba jasne veci rozdeľovať a v konkrétnych situáciách veci aj pomenovať. Znovu opakujem, naozaj aj nám v opozícii nejde o znižovanie štandardu práv používania jazykov národnostných menšín, ako nakoniec o tom svedčí aj to, čo bolo povedané v rozprave, že sme udržiavali status quo v tejto oblasti počas štyroch rokov našej vládnej koalície. Ale na druhej strane myslíme si, že na to, aby sme zamedzili akejkoľvek uzavretosti, ale naopak, vytvárali priestor pre integráciu, pre vzájomné poznávanie, požadujeme, aby každý na Slovensku ovládal okrem materinského jazyka aj oficiálny jazyk. Ďakujem vám veľmi pekne.
Danko, Andrej, predseda NR SR (2019-05-16):
Pani poslankyňa Kaščáková.
Pellegrini, Peter, predseda NR SR (2015-06-23):
Ďakujem veľmi pekne. Neevidujem žiadne faktické poznámky na vaše vystúpenie, preto uzatváram rozpravu a vyhlasujem všeobecnú rozpravu za skončenú. Pán minister, nech sa páči, chcete vystúpiť so záverečným slovom? Ja by som navrhoval, ak je všeobecný súhlas, aby sme ešte jeden zákon prešli, ak je všeobecná... (Súhlasná reakcia pléna.) Áno, ďakujem. Takže pán minister si neuplatnil záverečné slovo, pán spravodajca tiež nechce vystúpiť. Takže vás poprosím, pán minister, aby ste ešte uviedli tlač 1497, zákon o rozpočtových pravidlách. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 1497.)
Panáček, Milan, poslanec NR SR (2013-05-15):
Ďakujem pekne. Vážené pani poslankyne, páni poslanci, pán minister, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení a dopĺňa zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov. Je to tlač 463. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený vládny návrh zákona spĺňa po formálnoprávnej stránke všetky náležitosti. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi Slovenskej republiky, s medzinárodnými zmluvami, ktorými je Slovenská republika viazaná, ako aj s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. Zároveň navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Skončil som, otvorte, prosím, rozpravu.
Bugár, Béla, podpredseda NR SR (2018-03-13):
Prezentujme sa a hlasujme o tomto návrhu. (Hlasovanie.) Prítomných 121, za 82, proti 2, zdržalo sa 23 poslancov, 14 nehlasovali. Sme v treťom čítaní , preto otváram rozpravu v rámci tohto čítania. Konštatujem, že do rozpravy sa nehlási nikto. Končím možnosť a uzatváram rozpravu. Nech sa páči.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 130 poslancov, za 89, proti 11, zdržalo sa 30. Návrh pani poslankyne sme schválili.
Figeľ, Ján, podpredseda NR SR (2013-01-30):
Na vystúpenie pána poslanca Galka je jedna faktická poznámka. Končím možnosť prihlásiť sa s faktickou. Nech sa páči, pán kolega Baška.
Laššáková, Jana, podpredsedníčka NR SR (2013-01-30):
Ďakujem. Prerušujem rokovanie o tomto bode programu. V rokovaní 14. schôdze budeme pokračovať prvým čítaním o vládnom návrhu zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení zákona č. 72/2012 Z. z. a o zmene a doplnení zákona č. 326/2005 Z. z. o lesoch v znení neskorších predpisov . Vládny návrh zákona má parlamentnú tlač 328. Návrh na jeho pridelenie na prerokovanie vo výboroch je v rozhodnutí č. 17. Opäť odovzdávam slovo pánovi ministrovi Jahnátkovi, aby vládny návrh zákona uviedol. Nech sa páči, pán minister, máte slovo.
Matej, Ondrej, poslanec NR SR (2011-09-14):
Pán Ondruš, ja sa vám vážne ako nečudujem, lebo to dačo svedčí o vašej... (Prerušenie vystúpenia predsedajúcim.)
Jurinová, Erika, podpredsedníčka NR SR (2012-08-06):
Ďakujem, pán poslanec Kuffa.
Buček, Jozef, poslanec NR SR (2016-09-20):
Teraz budeme hlasovať o bode č. 16.
Bugár, Béla, podpredseda NR SR (2017-12-06):
Ešte pred otvorením rozpravy sa hlási o slovo premiér Slovenskej republiky Robert Fico. Nech sa páči, máte slovo. Pán poslanec, potom po otvorení rozpravy môžte mať procedurálny návrh. Teraz ešte nie.
Hort, Milan, podpredseda NR SR (2010-10-19):
Pán poslanec Ľudovít Jurčík s faktickou poznámkou, nech sa páči.
Hrnčiar, Andrej, podpredseda NR SR (2018-02-09):
Pán poslanec Šuca.
Šefčík, Marek, poslanec NR SR (2021-11-26):
Ja iba by som chcel oznámiť, že pri najbližšom možnom hlasovaní budeme hlasovať teda v utorok o jedenástej. Ďakujem.
Potocký, Milan, poslanec NR SR (2022-03-24):
Ďakujem za slovo. Pán predsedajúci, vo všeobecnej rozprave vystúpil pán poslanec Čepček a podal návrh nepokračovať v rokovaní o uvedenom návrhu zákona. Dajte, prosím, o tomto návrhu hlasovať.
Poliačik, Martin, poslanec NR SR (2010-12-14):
Teraz pristúpime k hlasovaniu o návrhoch, ktoré boli podané v rozprave. Prvý návrh som podal ja spoločne s pani poslankyňou Janou Žitňanskou. Dajte, prosím, hlasovať o všetkých návrhoch z tohto pozmeňujúceho návrhu spoločne.
L. Köteles, poslanec: (2006-03-16):
Poslanecký návrh zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov sa v § 2a ods. 7 pôvodný text nahrádza slovami: „Rozhodnutie vlády podľa odseku 6 nadobudne účinnosť dňom konania všeobecných volieb do orgánov samosprávy obcí v roku 2006.“ Odôvodnenie. Pôvodný poslanecký návrh rieši len jeden konkrétny prípad. Predložený pozmeňujúci návrh v súlade s Ústavou Slovenskej republiky všeobecne rieši obnovenie pôvodne samostatných obcí, ktoré boli v minulosti nasilu pričlenené k iným obciam. Schválenie návrhu zákona bude mať len minimálny dopad na štátny rozpočet. Ďakujem.
Bugár, Béla, podpredseda NR SR (2016-09-21):
Pán poslanec bol posledný, ktorý sa prihlásil ústne do rozpravy, preto vyhlasujem rozpravu za skončenú. Pani navrhovateľka, chcete zaujať stanovisko k rozprave? Nie. Pán spravodajca? Nie. Ďakujem pekne, prerušujem rokovanie o tomto bode programu. Nasledujúcim bodom bude prvé čítanie o návrhu poslancov Miroslava Ivana, Juraja Drobu a Vladimíra Slobodu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov a tak isto zákona Národnej rady č. 145/1995 Z. z. o správnych poplatkoch (tlač 198). Pán poslanec Ivan, nech sa páči, ako navrhovateľ máte slovo. (Rokovanie o návrhu poslancov Národnej rady Slovenskej republiky Miroslava Ivana, Juraja Drobu a Vladimíra Slobodu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 198.)
Blanár, Juraj, poslanec NR SR (2014-12-12):
Pán poslanec, „možno“, „možno“, „mali by sme“ – toto je vaša rétorika. A keď ste mohli a mali ste k tomu možnosť, ste to neurobili. Hovoríte o cucaní z prsta, hovoríte o tom, že to bolo obmedzené na päť kariet, ale nepoviete na druhej strane, že v tejto súťaži nedal nikto námietku, že nikto sa nedožadoval ďalšiu informáciu. Prečo tí, ktorí tie karty prevádzkujú, o ktorých ste vy hovorili, ďalší siedmi, ktorí sú monotónni vydavatelia tých kariet, nedali nejakú námietku? Prečo to neurobili? Ja sa tiež pýtam. Mohli to urobiť, keby to bolo naozaj tak, ako vy hovoríte, ale zrejme to tak nie je. Vy sa to snažíte všetko relativizovať a ťahať len do politickej roviny, ale nechcete počúvať argumenty, ktoré tu boli jasne povedané, či už zo strany ministra, alebo zo strany podpredsedu vlády v stanovisku vlády. To „možno“ a to „že mohli by sme“ sa nedá jednoducho zobrať ako argument, ktorý vy chcete tu dávať ako tú najhlavnejšiu argumentáciu, že toto všetko bolo zlé. Pán Zajac, ani jedným slovom ste nespochybnili tie veci, ktoré tu boli vysvetlené zo strany ministra a rovnako aj zo strany podpredsedu vlády. Pán Zajac, pozrite sa na všetky vaše argumentácie, ktoré absolútne neodzrkadľujú realitu. Keby to, čo hovoríte, bola pravda, že niekto si to vycucal z prsta, tak verejného obstarávania, keby to bola taká lukratívna záležitosť, sa zúčastní v medzinárodnom tendri množstvo firiem, ktoré v tom podnikajú bez akýchkoľvek problémov. A zatiaľ čo vy sa snažíte naznačovať, že my ovplyvňujeme aj tých, ktorí sa mohli toho zúčastniť. A tie podmienky nie sú také, ako vy hovoríte, pretože v tých podmienkach je povedané, že sa môžu zúčastniť všetci, ktorí majú tieto... (Prerušenie vystúpenia časomerom.)
P. Hrušovský, predseda NR SR: (2005-03-15):
vládnemu návrhu zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a o zmene a doplnení niektorých zákonov (tlač  1046). Nech sa páči, pán minister, máte slovo.